**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՏՈՒՐՔԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական տուրքի մասին» 1997 թվականի դեկտեմբերի 27-ի ՀՕ-186 օրենքի (այսուհետ՝ Օրենք) 14-րդ հոդվածը՝

1. 1-ին մասի 5-րդ կետի «Հայաստանի Հանրապետության ոստիկանության մարմինների» բառերը փոխարինել «միգրացիայի և քաղաքացիության բնագավառում լիազոր մարմնի» բառերով.
2. լրացնել հետևյալ խմբագրությամբ 5.2-5.5-րդ կետերով.

|  |  |
| --- | --- |
| «5.2. տրանսպորտային միջոցի հաշվառման գործողության համար | բազային տուրքի 5-ապատիկի չափով |
| 5.3. տրանսպորտային միջոց վարելու իրավունքի վկայական ստանալու գործնական քննություն ընդունելու համար | բազային տուրքի 10-ապատիկի չափով |
| 5.4. տրանսպորտային միջոցների վերասարքավորման թույլտվության համար | բազային տուրքի 10-ապատիկի չափով |
| 5.5. նոր թողարկված (տվյալ տարում արտադրված) տրանսպորտային միջոցին հաշվառման կտրոն տալու համար | բազային տուրքի չափով» |

**Հոդված 2.** Օրենքի 16-րդ հոդվածի 1-ին մասին 28-րդ կետում «ճանապարհային ոստիկանության մարմինների» բառերը փոխարինել «ներքին գործերի բնագավառի պետական կառավարման լիազոր մարմնի» բառերով։

**Հոդված 3.** Օրենքի 22-րդ հոդվածի 1-ին մասի թ) կետում «ճանապարհային ոստիկանության» բառերից հետո լրացնել «և Հայաստանի Հանրապետության ոստիկանության պարեկային ծառայության» բառերը։

**Հոդված 4.** Օրենքի 26-րդ հոդվածի 4-րդ մասում « Հայաստանի Հանրապետության ոստիկանության մարմինների» բառերը փոխարինել «Միգրացիայի և քաղաքացիության բնագավառում լիազոր մարմնի» բառերով։

**Հոդված 5. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հայաստանի Հանրապետության ներքին գործերի նախարարության պաշտոնների անվանացանկը հաստատելու օրվանից տասը օր հետո։
2. Մինչև սույն օրենքի ուժի մեջ մտնելը «Ոստիկանության մասին» օրենքի 40.1-րդ հոդվածի 3-րդ մասի հիման վրա վճարված պետական տուրքերը Օրենքի իմաստով համարվում են վճարված։
3. Մինչև Հայաստանի Հանրապետության ոստիկանության կազմում ֆիզիկական անձանց հաշվառմա հասցեների վերաբերյալ տեղեկանքներ տրամադրող իրավասու ստորաբաժանման լուծարումը Օրենքում «Միգրացիայի և քաղաքացիության բնագավառում լիազոր մարմնի» բառերը կարդալ «Հայաստանի Հանրապետության ոստիկանության մարմինների»։